open-index/open-wikipedia-markdown huggingface dataset:
Neeal y Ching Chabbil

She neeal dorraghey ayns co-hollys rollageagh y Çhelgeyr Mooar eh **Neeal y Ching Chabbil** (ta goll er enney myr **Barnard 33** myrgeddin). Ta'n neeal soit çheu yiass voish Alnitak, y rollage smoo hiar jeh Cryss y Çhelgeyr Mooar, as t'eh ny chooid jeh ard-hroggalys bodjallagh co-vreneenagh y Çhelgeyr Mooar. T'eh ry-akin çheusthie jeh ard yiass y vodjal joan ta goll er enney myr Lynds 1630, liorish oir yn ard ny smoo ta croo rollageyn as ta goll er enney myr ard H II as ta enmyssit IC 434.

Ta Neeal y Ching Chabbil soit mysh 422 parsecyn ny 1,375 sollys-vleeantyn voish y Chruinney. T'eh coontit myr nane jeh ny neealyn smoo ard-ghooagh er coontys y toylley t'echey rish kione cabbil.

## Jallooyn


Coadan:Orion Belt.jpg|Cryss y Çhelgeyr Mooar marish Alnitak er y çheu chlee as Neeal y Ching Chabbil fo
Coadan:Horsehead and flame Nebulea 384mm scope Ha-RGB.jpg|Neealyn y Ching Chabbil as y Lossan, scoip 384 mm, HaRGB, er ny jallooaghey liorish greieyn amateyragh
Coadan:Horsehead nebula.png|Neeal y Ching Chabbil ayns daaghyn najooragh
Coadan:Nebulosa testa di cavallo con SPECULOOS.jpg|Neeal y Ching Chabbil myr t'eh ry-akin liorish fodreayrtan Callisto SPECULOOS
Coadan:Horsehead-Hubble.jpg|Joan eddyr-rollageagh jeh Neeal y Ching Chabbil liorish Fodreayrtan Spoar Hubble


## Imraaghyn

## Kianglaghyn magh

* Neeal y Ching Chabbil @ The Electronic Sky
* Neeal y Ching Chabbil liorish Fodreayrtan Spoar Hubble
* Neeal y Ching Chabbil ec Constellation Guide
1879

## Taghyrtyn
* 11 Jerrey Geuree &ndash; Hoshee yn Caggey Anglo-Soolooagh.
* 21 Mean Souree &ndash; Va'n colught Germaanagh *[[The Linde Group|Linde]]* currit er bun liorish Carl von Linde.

## Ruggyryn
* 6 Toshiaght Arree &ndash; Magnús Guðmundsson, 3oo ard-vinishter yn Eeslynn (b. 1937)
* 26 Toshiaght Arree &ndash; Frank Bridge, cummeyder Sostynagh (b. 1941)
* 14 Mayrnt &ndash; Albert Einstein, fishigagh va ruggit 'sy Ghermaan, lauryssagh Aundyr Nobel (b. 1955)
* 20 Averil &ndash; Italo Gariboldi, gineraal Iddaalagh (b. 1970)
* 7 Mean Souree &ndash; Knud Rasmussen, ronseyder poullagh as antrapoayllee Danvargagh (b. 1933)

## Baaseyn
*1 Mayrnt &ndash; Joachim Heer, politickeyr Elveeishagh (r. 1825)
As Aventuras de Gui & Estopa

She straih hellveeish aittys vioghit Vrasseelagh eh ***As Aventuras de Gui & Estopa***. Va'n straih crooit ec Mariana Caltabiano as hie eh magh er ny scaalheaney er Cartoon Network voish 2009.

## Skimmee ghoo

* Mariana Caltabiano myr Gui "Iguinho", Cróquete Spaniel, Dona Iguilda, Fifivelinha as Cróquete Spaniel
* Eduardo Jardim myr Estopa as Pitiburro
* Arly Cardoso myr Ribaldo "Riba"

## Kianglaghyn magh

* 
* 
*
1673

## Taghyrtyn
* 14 Sauin &ndash; Va Christopher Wren jeant ny reejerey ayns Sostyn

## Ruggyryn
* 11 Luanistyn &ndash; Richard Mead, fishigagh Sostynagh (b. 1754)

## Baaseyn
* 2 Toshiaght Arree &ndash; Kaspar Förster, arraneyder as cummeyder Germaanagh (r. 1616)
* 15 Nollick &ndash; Margaret Cavendish, screeudeyr Sostynagh (r. 1623)
1615

## Taghyrtyn
* 20 Mean Fouyir &ndash; Haink er y diploamagh Shapaanagh Hasekura Tsunenaga as e skimmee dy ve nyn gied oikee voish y Çhapaan keayrt y yannoo er yn Iddaal, as va failt currit orroo 'sy Raue liorish y Chardinaal Burgecio

## Ruggyryn
* 30 Jerrey Geuree &ndash; Thomas Rolfe, yn ynrican mac lesh Pocahontas as e fer sheshee Sostynagh (b. 1675)
* 28 Mayrnt &ndash; Pieter de Groot, diploamagh Ollanagh (b. 1678)
* 26 Mean Fouyir &ndash; Heinrich Bach, organeyr as cummeyder Germaanagh (b. 1692)

## Baaseyn
* 4 Mayrnt &ndash; Hans von Aachen, peinteyr Germaanagh (r. 1552)
* 7 Nollick &ndash; Gerard Reynst, marçhan Ollanagh (r. m. 1558)
1883

## Taghyrtyn
* 4 Jerrey Geuree &ndash; Va'n earishlioar *[[Life (earishlioar)|Life]]* currit er bun ayns Los Angeles, California, ny Steatyn Unnaneysit.
* 5 Averil &ndash; Va ocsygien jeant ny ushlagh da'n chied cheayrt.
* Luanistyn &ndash; Va Colleish Ree Illiam foshlit ayns Mannin.
* 26–27 Luanistyn &ndash; Vruight ellan volcaanagh Krakatoa ec 10:02 'sy voghrey (traa ynnydagh); va 163 baljyn beggey scryssit as hooar 36,417 sleih baase liorish tsunami.

## Ruggyryn
* 23 Toshiaght Arree &ndash; Karl Jaspers, fallsoonagh Germaanagh (b. 1969)
* 30 Averil &ndash; Jaroslav Hašek, screeudeyr Sheckagh (b. 1923)
* 5 Mean Souree &ndash; John Maynard Keynes, tarmaynagh Sostynagh (b. 1946)
* 29 Jerrey Souree &ndash; Benito Mussolini, jaghteyr yn Iddaal (b. 1945)

## Baaseyn
*13 Toshiaght Arree &ndash; Richard Wagner, cummeyder Germaanagh (r. 1813)
*14 Mayrnt &ndash; Karl Marx, fallsoonagh cummynagh Germaanagh (r. 1818)
1804

## Taghyrtyn
* 26 Averil &ndash; Dirree Henry Addington magh ass oik Ard-vinishter y Reeriaght Unnaneysit.
* 18 Boaldyn &ndash; Va Napoléon Bonaparte fogrit magh myr Impir ny Frangee liorish Shannad y Rank
* 1 Mean Fouyir &ndash; Ren y rollageyder Germaanagh K. L. Harding feddyn magh y roltageagh Juno.

## Ruggyryn
* 1 Mean Souree &ndash; Mikhail Glinka, cummeyder Rooshagh (b. 1857)
* 21 Nollick &ndash; Benjamin Disraeli, Ard-vinishter y Reeriaght Unnaneysit (b. 1881)

## Baaseyn
* 4 Jerrey Geuree &ndash; Charlotte Ramsey Lennox, ughtar as feelee Goaldagh (r. 1727)
* 12 Toshiaght Arree &ndash; Immanuel Kant, fallsoonagh Germaanagh (r. 1724)
* 20 Mean Fouyir &ndash; Pierre Méchain, rollageyder Frangagh (r. 1744)
Christian Doppler

She maddaghteyr as fishigagh Austeyragh va **Christian Andreas Doppler** (29 Sauin 1803 – 17 Mayrnt 1853). T'eh kelloorit son e phrinsabyl – ta goll er enney myr eiyrtys Doppler – ta gra dy vel menkid chronnit tonn croghey er bieauid chonastagh y vun as y chronneyder.

## Kianglaghyn magh
Ajaw

She enmys politickagh Mayagh roie-Cholombagh eh ***Ajaw*** ny ***Ahau*** (; "Çhiarn") t'er ny yarrooaghey voish screeuyn epi-ghraafagh. Chammah's shen, t'eh ny enmys da'n 20oo laa 'sy *[[tzolkʼin]]*, y feaillere faaishnagh Mayagh er dy vel oardee *[[kʼatun]]*-yerree yn reireyder taghyrtyn.

## Imraaghyn

## Kianglaghyn magh
* 'AJAW', coadan sheean as sampleyr jeh glyff shillabagh ec *Dictionary of Maya Hieroglyphs*, liorish John Montgomery v'er ny hoilshaghey magh er-linney ec FAMSI
Uaxaclajuun Ubʼaah Kʼawiil

She **Uaxaclajuun Ubʼaah Kʼawiil** (ta goll er enney fo'n enmys **"Hoght Conning Jeig"**) va'n *[[ajaw]]* ny yn reilltagh er y steat Mayagh ta kianglt rish Copán ayns ny Hondooraghyn noa-emshiragh (s'liklee dy nee *Oxwitik* va'n ennym Mayagh Classicagh echey). Ren eh reirey eddyr 2 Jerrey Geuree 695 as 3 Boaldyn 738.

## Shennaghys
Dirree Uaxaclajuun Ubʼaah Kawiil dys troyn Copán lurg baase y 12h reilltagh ayns linney yn vunneyder, Chan Imix Kʼawiil, ayns 695. Hoshee eh reirey lesh troggalys Strughtoor Esmeralda son corp y oanluckey. Ren eh shoh cur jerrey rish scansh oardagh y çhenn-çhiamble s'niessey da, Papagayo, v'er ny hroggal 250 bleeaney roish liorish Reilltagh 2, mac lesh Kʼinich Yax Kʼukʼ Moʼ. Ny s'anmey, hrog eh yn ghreeish yalloo-ocklagh vunneydagh er y çheu hiar jeh Strughtoor Esmeralda. Ta meer er y ghreeish cur ayns cooinaghtyn e troggalys 15 bleeaney lurg baase Chan Imix Kʼawiil.

## Imraaghyn
### Symnaghyn

### Feanish

*
*
*
*
Natalie Gulbis

She golfeyr keirdey Americaanagh ee **Natalie Anne Gulbis** (ruggit er 7 Jerrey Geuree 1983). T'ee cloie er yn LPGA Tour ta bunnit ayns ny Steatyn Unnaneysit.

## Kianglaghyn magh

*
Bakhtiyar Artayev

She doarneyr amateyragh Kassaghstaanagh eh **Bakhtiyar Garifollauly Artayev** (, *Baqtiiar Ğarifollaūly Artaev*; ruggit er 14 Mayrnt 1983). Chossyn eh boyn airhey er son y Chassaghstaan ec Cloiaghyn Olympagh y Touree, 2004. She cosneyder Aundyr Val Barker myr doarneyr ard-yindyssagh v'eh ec ny Cloiaghyn Olympagh 'sy vlein cheddin. Er lheh yn rah v'echey, va fer jeh ny h-ynnydyn spoyrt ayns Taraz aa-enmyssit ass. Ayns 2012 v'eh pointit myr eaghtyrane Chlub Spoyrtyn Eaghtyraneagh Astana.

## Imraaghyn
Niamh Shaw

She insheyder, sheanseyr, jeshaghteyr, screeudeyr, as cloieder Yernagh ee **Niamh Shaw**. Va Shaw ny Ambasseydeyr Onnoragh cour Benaeglee Nerin 2019-2020 ayns onnor y vollagh ren ee da caillinyn as mraane ayns Nerin. Ta'n chied lioar eck, *Dream Big: An Irishwoman's Space Odyssey,* t'er ny hoilshaghey magh liorish Mercier Press ginsh skeeal e ronsaght 40 bleeaney ashlish e lambaanid y chooilleeney.

## Imraaghyn

## Kianglaghyn magh
*
*
*Let's start successfully failing Dr. Niamh Shaw ec TEDxUCD
*
Ava Max

She arraneyder as screeudeyr arrane Americaanagh ee **Amanda Ava Koci** (ruggit myr **Amanda Koçi** er 16 Toshiaght Arree 1994), ta goll er enney dy keirdey myr **Ava Max**. Ren ee fo-screeu marish Atlantic Records ayns 2016, raad skeayll ee magh e singyl brishey magh, "Sweet but Psycho", ayns Luanistyn 2018. Ren yn arrane roshtyn earroo nane ayns 22 heer, as ren eh roshtyn earroo jeih er y chaart kiaullee ''Billboard'' Hot 100 ayns ny Steatyn Unnaneysit. Ayns Mayrnt 2020, skeayll Max magh yn arrane, "Kings & Queens", ren roshtyn earroo 13 er y *Billboard* Hot 100 as earroo 19 er y UK Singles Chart 'sy Reeriaght Unnaneysit. Lurg shen, va'n chied albym eck, *[[Heaven & Hell (albym Ava Max)|Heaven & Hell]]*, skeayllt magh ayns Mean Fouyir 2020, ren roshtyn earroo jees er y UK Albums Chart as earroo 27 er y ''Billboard'' 200 ayns ny Steatyn Unnaneysit. Ayns Mee Houney 2020, va'n arrane "My Head & My Heart" skeayllt magh, ren roshtyn earroo 45 er y *Billboard* Hot 100 as earroo 18 er y UK Singles Chart. Skeayll Max magh e nah albym seyrlann, *[[Diamonds & Dancefloors]]*, er 27 Jerrey Geuree 2023.

## Kianglaghyn magh

*
Timothée Chalamet

She aghteyr Americaanagh as Frangagh eh **Timothée Hal Chalamet** (ruggit er 27 Nollick 1995). T'eh er ny gheddyn ram accolaidyn eigsoylagh, goaill stiagh enmyssaghtyn son Aundyr Academy, daa Aundyr Golden Globe, as tree Aundyryn BAFTA Film.

Ren Chalamet goaill toshiaght rish e choorse bea tra v'eh ny yeigeyr ayns gientynyn çhellveeish, goaill stiagh ayrnyn 'sy straih hellveeish drama *[[Homeland (straih hellveeish)|Homeland]]* ayns 2012. Ayns 2014 chloie eh 'sy chied fillym echey tra ren eh cloie 'sy drama aittys *[[Men, Women & Children (fillym)|Men, Women & Children]]* as lurg shen chloie eh 'sy fillym far-skeealaght heanse *[[Interstellar (fillym)|Interstellar]]* liorish Christopher Nolan. Haink enney eddyr-ashoonagh rish Chalamet tra ren eh cloie paart toshee dy yeigeyr ayns graih 'sy fillym appee *[[Call Me by Your Name (fillym)|Call Me by Your Name]]* (2017) liorish Luca Guadagnino, raad chossyn eh enmyssaght da Aundyr Academy son yn Aghteyr Share. Gollrish paartyn co-hassooagh ayns filmyn Greta Gerwig, *[[Lady Bird (fillym)|Lady Bird]]* (2017) as *[[Little Women (fillym 2019)|Little Women]]* (2019), ghow eh paartyn toshee myr Nic Sheff 'sy drama *[[Beautiful Boy (fillym 2018)|Beautiful Boy]]* (2018), Paul Atreides ayns ny filmyn far-skeealaght heanse *[[Dune (fillym 2021)|Dune]]* (2021) as ** (2024) liorish Denis Villeneuve, as canniblagh aeg 'sy fillym atçhim romansagh *[[Bones and All]]* (2022) liorish Guadagnino, as y fillym shen gientit echey chammah.

Er yn ardan, chloie Chalamet 'sy chloie hene-veashnyssagh *Prodigal Son* liorish John Patrick Shanley ayns 2016 raad chossyn eh Aundyr Lucille Lortel as hooar eh enmyssaght son Aundyr y Drama League.

## Kianglaghyn magh

*
Ingeborga Dapkūnaitė

She ben-aghteyr theater as fillym Litaanagh ee **Ingeborga Dapkūnaitė** (; ruggit er 20 Jerrey Geuree 1963) ta cloie ayns filmyn Rooshagh er y chooid smoo. She cosneyder Aundyr Nika ayns 1994 v'ee son y Ven-aghteyr Share.

## Seihll aeg
Va Dapkūnaitė ruggit ayns Vilnius, y Litaan. She diploamagh va'n ayr eck as she emshyr-oayllee va'n voir eck. Feie ram bleeantyn, ren e paarantyn obbraghey ayns Moscow, as cha vaik ee ad agh er ny laaghyn seyrey nyn lomarcan. Dreill e shennphaarantyn, naim as naunt, kialleyderyn ayns bing chiaullee theateragh, arrey urree tra nagh row e paarantyn mygeayrt-e-mooee.

Tra v'ee kiare bleeaney d'eash, chloie ee er yn ardan 'sy chiaulldramey *Madam Butterfly* liorish Giacomo Puccini as e shennvoir, reagheyder heater kiaulldramey Vilnius jeeaghyn urree. Lurg e chied chloie kiauldramey, cha row mooarane anaase eck 'sy chloie as s'cosoylagh dy beagh coorse bea eck 'sy spoyrt; ren ee cloie skyrrey-figgyr as bluckan bascaidagh, spoyrt ta feer chadjin 'sy Litaan. Dirree ee ass Colleish Chiaull as Theater y Litaan fo Jonas Vaitkus ayns 1985 as hie ee stiagh ayns Theater Drama Steat Kaunas.

## Bea phersoonagh
Ta Dapkūnaitė er ny ve poosit tree keayrtyn. She yn aghteyr Litaanagh, Arūnas Sakalauskas, va'n cheid 'er sheshee eck. Lurg shen, phoose ee rish y stiureyder Goaldagh Simon Stokes, agh v'ad scarrit voish y cheilley ayns 2009. She Dmitry Yampolsky, leighder as delleyder Rooshagh, va'n trass fer sheshee eck. Ren ad scarrey voish y cheilley ayns 2017.

Ayns 2022, dooyrt Dapkūnaitė dy row ee shassoo jeeragh noi'n ruegys Rooshagh er yn Ookraan as daag ee yn Roosh.

## Imraaghyn

## Kianglaghyn magh

*
Ryan Kwanten

She aghteyr as gienteyder Austrailagh eh **Ryan Christian Kwanten** (ruggit er 28 Sauin 1976). Chloie eh Vinnie Patterson voish 1997 derrey 2002 'sy drama sheabin Austrailagh *[[Home and Away]]*. Lurg shen, hie eh stiagh cloie 'sy straih drama jeigeyr Americaanagh *[[Summerland (straih hellveeish)|Summerland]]*, raad chloie eh Jay Robertson. Voish 2008 derrey 2014, chloie eh Jason Stackhouse ayns *[[True Blood]]*. Voish 2018 derrye 2019 reh eh gientyn as cloie 'sy straih drama kimmeeys *[[The Oath (straih hellveeish Americaanagh)|The Oath]]* myr Steve Hammond. Ayns 2021 chloie eh 'sy straih haglit drama atçhim *[[Them (straih hellveeish 2021)|Them]]* myr George Bell. Ayns 2022, chloie eh Thomas Weylin ayns *[[Kindred (myn-straih)|Kindred]]*,straih aa-chummit ta bunnit er y noaskeeal jeh'n ennym cheddin voish 1979 liorish Octavia E. Butler.

## Kianglaghyn magh
*
Georg Brandt

She kemmigagh as meain-oayllee Soolynnagh va **Georg Brandt** (26 Mean Souree 1694 – 29 Averil 1768). Ta enney share er er-yn-oyr dy nee eshyn ren feddyn magh y cobalt mysh y vlein 1735. She eshyn va'n chied dooinney ren feddyn magh meain nagh row er enney ayns ny shenn traaghyn. Ta enney er chammah son soilshaghey magh far-chemmigee volteyragh va gobbraghey car e vea.

## Imraaghyn
Vesoul

Ta **Vesoul** ny chaayr as ny chommyoon ayns Franche-Comté ayns sheear hwoaie y Rank. T'eh ny phreeu-valley er  yn ard Franche-Comté, as *[[préfecture]]* y rheynn Haute-Saône.

## Jallooyn

File:Vesoul Jardin anglais 3.JPG
Place du Palais, Vesoul.jpg
File:Vesoul, Chapelle Notre Dame de la Motte après restauration 12082014.jpg
File:Vesoul La Motte 2.jpg
Vesoul rue d'Alsace-Lorraine 3.jpg


## Kianglaghyn magh

* Ynnyd-eggey oikoil
Dylan Sprouse

She aghteyr Americaanagh eh **Dylan Thomas Sprouse** (ruggit er 4 Luanistyn 1992). Ta enney share er son e phaart myr Zack Martin 'sy straih hellveeish *[[The Suite Life of Zack & Cody]]* as e fo-straih, *[[The Suite Life on Deck]]* liorish y Disney Channel, raad chloie eh liorish e lannoon Cole Sprouse. She shellooder y jantys milljag All-Wise Meadery ayns Brooklynn, York Noa, t'eh chammah.

## Imraaghyn

## Kianglaghyn magh

*
*
*
Johan Gadolin

She kemmigagh, fishigagh, as meain-oayllee Finnlynnagh va **Johan Gadolin** (5 Mean Souree 1760&ndash;15 Luanistyn 1852). She Gadolin ren feddyn magh y vunstoo yttrium as t'eh coontit myr ayr y ronsee chemmigagh Finnlynnagh, chammah's shellooder Chaair y Chemmig ec Colleish Reeoil Turku (ny yn *Åbo Kungliga Akademi*). Va Gadolin jeant ny ghooinney ooasley kyndagh rish yn ard-obbyr ren eh as va Oardyr Vladimir Noo as Oardyr Anna Noo bronnit er.
1868

## Taghyrtyn
* Mayrnt &ndash; Ren y creg-oayllee Frangagh Louis Lartet feddyn magh ny chied ushylee jeh Cro-Magnon, coontit mastey ny chied deiney noa-emshyragh leah (*Homo sapiens sapiens* leah), ec Abri de Crô-Magnon, fastee creggey ec Les Eyzies, Dordogne, y Rank.
* 5 Jerrey Souree &ndash; Vunnee y preaçhoor William Booth y Thie Sushtal Creestee, roie-immeeaghtagh Armee yn Taualtys, ayns Lunnin.
* 9 Nollick &ndash; Va ny chied soilshaghyn traaght currit sheese ec goal Great George Street as Bridge Street ayns Balley Corpagh y Vannishter Heear, Lunnin.

## Ruggyryn
* 6 Jerrey Geuree &ndash; Vittorio Monti, cummeyder Iddaalagh (b. 1922)
* 9 Jerrey Geuree &ndash; S. P. L. Sørensen, kemmigagh Danvargagh (b. 1939)
* 4 Toshiaght Arree &ndash; Constance Markievicz, politickeyr Yernagh (b. 1927)
* 28 Mayrnt &ndash; Maxim Gorky, ughtar Rooshagh (b. 1936)
* 6 Boaldyn &ndash; Niglus II y Roosh (b. 1918)
* 5 Mean Souree &ndash; James Connolly, soshiallagh as irreyder magh Yernagh-Albinagh (b. 1916)
* 6 Mean Souree &ndash; Robert Falcon Scott, ronseyder Sostynagh er yn Antarctagh (b. 1912)
* 8 Sauin &ndash; Felix Hausdorff, maddaghteyr Germaanagh (b. 1942)

## Baaseyn
* 3 Averil &ndash; Franz Berwald, cummeyder Soolynnagh (r. 1796)
* 1 Mean Souree &ndash; James Buchanan, 15oo Eaghtyrane ny Steatyn Unnaneysit (r. 1791)
* 25 Luanistyn &ndash; Charlotte Birch-Pfeiffer, ben-aghteyr, screeudeyr, as stiureyder theater Germaanagh (r. 1799)
* 26 Mean Fouyir &ndash; Ferdinand Möbius, maddaghteyr as rollageyder Germaanagh (r. 1790)
* 13 Sauin &ndash; Gioachino Rossini, cummeyder Iddaalagh (r. 1792)
Pretoria

She preeu-valley stiuree yn Affrick Yiass eh **Pretoria**. She soiag y chrouw chiannoortagh jeh'n reiltys t'ayn, as ta dagh çhaghteraght dys yn Affrick Yiass soit ayn.

Ta Pretoria ny hoie scart er Awin Apies as t'eh sheeyney shiar dys cruink veggey ny sleityn Magaliesberg. Ta enney mie er myr caayr acadoil as myr ynnyd ronsee, as ta Ollooscoill Çhaghnoaylleeaght Tshwane (TUT), Ollooscoill Pretoria (UP), Ollooscoill yn Affrick Yiass (UNISA), Coonseil cour Ronsaghey Oaylleeagh as Çhynskylagh (CSIR), as Coonseil Ronsee ny h-Oaylleeaghtyn Sheelnaue soit ayn. Chammah's shen, ta'n Undinys Ronsee Ashoonagh as Oik Stundayrtyn yn Affrick Yiass soit ayn. Va Pretoria coontit myr fer jeh ny caayryn cuirreyder ayns Cappan FIFA y Theihll, 2010.

She Pretoria yn ayrn meanagh jeh Baljaght Voirvaljagh Chaayr Tshwane va crooit trooid co-lheie kuse dy lughtyn-reill ynnydagh, goaill stiagh Bronkhorstspruit, Centurion, Cullinan, Hammanskraal as Soshanguve.

Ta Pretoria enmyssit ass y toshiagh ''Voortrekker'' Andries Pretorius, as keayrtyn ta Affrickee Yiass genmyssey eh "Caayr Jacaranda", kyndagh rish ny thousaneyn dy viljyn jacaranda ta cuirrit sheese liorish ny straaidyn as ayns ny pairkyn as garaghyn ayn.

## Imraaghyn

## Kianglaghyn magh

*''City of Tshwane''; ynnyd-eggey oikoil Valjaght Voirvaljagh Chaayr Tshwane
1760

## Taghyrtyn
* 25 Jerrey Fouyir &ndash; Hooar Shorys II y Vretyn Vooar baase; hie yn oe echey, Shorys, Prinse Vretin, er y troyn myr y Ree Shorys III as ren eh reirey feie 59 bleeantyn derrey laa e vaaish er 29 Jerrey Geuree 1820.

## Ruggyryn
* 5 Mean Souree &ndash; Johan Gadolin, kemmigagh, fishigagh, as meain-oayllee Finnlynnagh (b. 1852)
* 28 Sauin &ndash; Maria Teresa Poniatowska, ben ooasle Pholynnagh (b. 1834)

## Baaseyn
* 6 Averil &ndash; Charlotte Charke, ben-aghteyr as screeudeyr Goaldagh (r. 1713)
* 11 Mean Fouyir &ndash; Louis Godin, rollageyder Frangagh (r. 1704)
1852

## Taghyrtyn
* 17 Jerrey Geuree &ndash; Chur y Reeriaght Unnaneysit enney er seyrsnys y Transvaal.
* 11 Sauin &ndash; Va Plaase noa yn Vannishter Heear foshlit ayns Lunnin myr thie Pharlamaid y Reeriaght Unnaneysit.

## Ruggyryn
* 25 Mean Souree &ndash; Antoni Gaudí, ard-obbree noa-emshiraght Spaainagh (b. 1926)
* 12 Mean Fouyir &ndash; H. H. Asquith, Ard-vinishter y Reeriaght Unnaneysit (b. 1928)
* 2 Jerrey Fouyir &ndash; William Ramsay, kemmigagh Albinagh, lauryssagh Aundyr Nobel (b. 1916)
* 15 Nollick &ndash; Henri Becquerel, fishigagh Frangagh, lauryssagh Aundyr Nobel (b. 1908)
* *Date gyn fys* &ndash; Gef, kayt injinagh focklagh creidit dy row yn Ghaelg eckey (cluic voish ny 1930yn s'liklee)

## Baaseyn
* 6 Jerrey Geuree &ndash; Louis Braille, ynseyder Frangagh dauesyn va doal, ynlaghteyr screeuyn Vraille (r. 1809)
* 4 Mayrnt &ndash; Nikolai Gogol, screeudeyr Rooshagh (r. 1809)
* 15 Luanistyn &ndash; Johan Gadolin, kemmigagh, fishigagh, as meain-oayllee Finnlynnagh (r. 1760)
* 14 Mean Fouyir &ndash; Arthur Wellesley, 1d Diuc Wellington, gineraal as peiagh politickagh Goaldagh, Ard-vinishter y Reeriaght Unnaneysit daa cheayrt (r. 1769)
Jaqueline Cristian

She leddogeyr keirdey Romaanagh ee **Jaqueline Adina Cristian** (ruggit er 5 Mean Souree 1998).

Ta mullagh e coorse eck ayns rhenkyn y WTA er 58 ayns ny singylyn as 168 ayns ny dooblaghyn. Derrey nish, t'ee er ny chosney 12 enmys ayns ny singylyn as jeih enymssyn ayns ny dooblaghyn ayns yl-chloiaghyn er yn ITF Circuit.

## Imraaghyn

## Kianglaghyn magh
Martin Agricola

She cummeyder kiaull yn Aa-ruggyr as sheiltynagh kiaullee Germaanagh va **Martin Agricola** (6 Jerrey Geuree 1486 &ndash; 10 Mean Souree 1556).

## Beashnys
Va Agricola ruggit ayns Świebodzin, balley 'sy Pholynn heear, as ghow eh er hene yn ennym Agricola ny s'anmey 'sy vea echey, cliaghtey va feer chadjin mastey Lutheree ec y traa shen as eh cowraghey bunyn anooasle as boddagh. Voish 1524 derrey laa e vaaish, ren eh beaghey 'sy chaayr Ghermaanagh Magdeburg, raad v'eh ny ynseyder ny ny chantor 'sy scoill Phrotestoonagh. Va Georg Rhau, soilsheyder as shannadeyr ayns Wittenberg, ny charrey mie as ny hoilsheyder lesh Agricola.

S'feeuoil va screeuynyn sheiltynagh Agricola ayns meenaghey yn caghlaa voish y çhenn-chorys dys y chorys noa jeh'n noteyraght chiaullee. Va'n pheesh echey, *Musica instrumentalis deudsch* (Gaelg: *Kiaull Ghreianagh Ghermaanagh*), hie er ny hoilshaghey magh ayns 1528, 1530, 1532 as 1542, as er ny lhiassaghey ayns 1545, coontit myr fer jeh ny h-obbraghyn leah smoo scanshoil 'syn organe-oaylleeaght as er elmintyn y chiaull.

She Agricola va'n chied dooinney y choraail kiare ayrnyn lesh Martin Luther, "Ein feste Burg ist unser Gott", y harmoanaghey,  (Gaelg: "She Cashtal eh yn Jee Ain".

## Imraaghyn
Jacob van Heemskerck

She ronseyder as ard-marragh lhuingyssagh Ollanagh va **Jacob van Heemskerck** (3 Mayrnt 1567&nbsp;– 25 Averil 1607).

## Kianglaghyn magh
1498

## Taghyrtyn
* Toshiaght Arree &ndash; Ren y ronseyder Portiugagh Vasco Da Gama roshtyn Malindi, 'sy Cheinney noa-emshyragh.
* Boaldyn &ndash; Daag John Cabot Bristol er marrinys, as cha row eh fakinit rieau er-dy-henney
* 1 Luanistyn &ndash; Ren Christopher Columbus feddyn magh inver yn Orinoco.

## Ruggyryn
* 1 Mean Souree &ndash; Maarten van Heemskerck, peinteyr Ollanagh (b. 1574)

## Baaseyn
* 14 Jerrey Souree &ndash; Gentile Budrioli, rollageydagh as lusseyr Iddaalagh
* 19 Nollick &ndash; Jeanne de Laval, ben ooasle Frangagh (r. 1433)
Shrinivas Khale

She cummeyder as stiureyder kiaull Injinagh voish Maharashtra, yn Injey, va **Shrinivas Vinayak Khale** (30 Averil 1926 – 2 Mean Fouyir 2011), va enmyssit "Khale Kaka" dy mennick.
1926

## Taghyrtyn
* 26 Jerrey Geuree &ndash; Haishbyn yn ynlaghteyr Albinagh John Logie Baird çhellooishan obbrinagh ec e heyrlann ayns Lunnin roish olteynyn y Royal Institution as naighteyr voish *[[The Times]]*.
* 25 Toshiaght Arree &ndash; Va Francisco Franco jeant ny Ghineraal 'sy Spaainey.
* 12 Boaldyn &ndash; Dettyl Roald Amundsen as e skimmee harrish Ard y Twoaie 'sy lhong aer *[[Norge (lhong aer)|Norge]]*.

## Ruggyryn
* 2 Toshiaght Arree &ndash; Valéry Giscard d'Estaing, Eaghtyrane y Rank (b. 2020)
* 9 Toshiaght Arree &ndash; Garret FitzGerald, leighder as politickeyr Yernagh, 7oo Taoiseach Nerin (b. 2011)
* 11 Toshiaght Arree &ndash; Leslie Nielsen, aghteyr Canadagh-Americaanagh (b. 2010)
* 6 Averil &ndash; Ian Paisley, politickeyr Yernagh Hwoaie (b. 2014)
* 21 Averil &ndash; Benrein Ealisaid II y Reeriaght Unnaneysit (b. 2022)
* 8 Boaldyn &ndash; Y Reejerey David Attenborough, scaalheaneyder, najooragh, as gienteyder Goaldagh
* 1 Mean Souree &ndash; Marilyn Monroe, ben-aghteyr Americaanagh (b. 1962)
* 13 Luanistyn &ndash; Fidel Castro, irreyder magh as politickeyr Coobagh (b. 2016)
* 17 Jerrey Fouyir &ndash; Julie Adams, ben-aghteyr Americaanagh (b. 2019)

## Baaseyn
* 10 Mean Souree &ndash; Antoni Gaudí, ard-obbree Spaainagh (r. 1852)
* 23 Mean Souree &ndash; Jón Magnússon, politickeyr Eeslynnagh, 1d Ard-vinishter yn Eeslynn (r. 1857)
* 5 Nollick &ndash; Claude Monet, peinteyr Frangagh (r. 1840)

## Aundyryn Nobel
* Fishig &ndash; Jean Baptiste Perrin
* Kemmig &ndash; Theodor Svedberg
* Fyshoaylleeaght ny Lheeys &ndash; Johannes Andreas Grib Fibiger
* Lettyraght &ndash; Grazia Deledda
* Shee &ndash; Aristide Briand, Gustav Stresemann

## Imraaghyn
Ryan Gosling

She aghteyr Canadagh eh **Ryan Thomas Gosling** (ruggit er 12 Sauin 1980). Ta enney mie er son e phaartyn ayns shaanraghyn eigsoylagh ayns scannaneyn seyrey as obbraghyn voish seyrlannyn mooarey, as ta ny scannaneyn echey er ny chosney stiagh ny smoo na 1.9 villoon USD. T'eh er ny chosney stiagh ram accolaidyn, goaill stiagh Aundyr Golden Globe, as enmyssaghtyn da daa Aundyr Academy as Aundyr BAFTA.

Va Gosling ruggit as troggit 'sy Chanadey, as haink foaynoo mooar er tra v'eh 13 bleeaney d'eash as eh ny aghteyr paitçhey er *[[The Mickey Mouse Club]]* (1993–1995) liorish y Disney Channel, as hie eh er oaie cloie ayns claareeyn lught-thie elley, goaill stiagh *[[Are You Afraid of the Dark?]]* (1995) as *[[Goosebumps (straih hellveeish)|Goosebumps]]* (1996). V'eh yn chied phaart scannane echey na'n paart raad chloie eh Ewagh noa-Natseeagh ayns *[[The Believer (scannane 2001)|The Believer]]* (2001), as hooar eh staydys roltag tra chloie eh 'sy drama romansagh *[[The Notebook]]* (2004).

Chloie Gosling ayns shiartanse dy ghramaghyn seyrey mooar-voyllit, goaill stiagh *[[Half Nelson (scannane)|Half Nelson]]* (2006), *[[Lars and the Real Girl]]* (2007), as *[[Blue Valentine (scannane)|Blue Valentine]]* (2010). Chloie eh ayns tree scannaneyn mooarey ayns 2011; yn aittys romansagh *[[Crazy, Stupid, Love]]*, y drama politickagh *[[The Ides of March (scannane 2011)|The Ides of March]]*, as y drama jantys *[[Drive (scannane 2011)|Drive]]*. Erreish da stiurey yn scannane *[[Lost River (film)|Lost River]]* (2014), y chied echey myr stiureyder, chloie Gosling 'sy ghrinderys argidoil *[[The Big Short (scannane)|The Big Short]]* (2015) as 'sy scannane kiaullee romansagh *[[La La Land (scannane)|La La Land]]* (2016). Haink tooilley moylley 'sy scannane craueagh far-skeealaght heanse *[[Blade Runner 2049]]* (2017) as 'sy scannane beashnyssagh *[[First Man (scannane)|First Man]]* (2018).

Skeayll e vann, Dead Man's Bones, nyn gied albym hene-enmyssagh as hie ad er turrys er feie America Hwoaie ayns 2009. She co-hellooder y thie bee Maroccagh, Tagine, ayns Beverly Hills, California t'eh. She pohllder PETA, Invisible Children, as Enough Project t'eh, as shimmey troailtys ren eh dys Shad, yn Oogandey, as y Chongo hiar son dooishtid ny troddanyn t'ayn 'syn ard shen y chur roish sooillyn y theihll. Ta cleuinys ec Gosling eddyr eh as Eva Mendes, as ta daa vac oc.

## Kianglaghyn magh

* 
*
Camille Razat

She ben-aghteyr as craishteyder Frangagh ee **Camille Emilie Razat** (ruggit er 1 Mayrnt 1994). Ta enney urree son e paartyn myr Lea Morel 'sy drama *[[The Disappearance (straih hellveeish 2015)|The Disappearance]]* liorish France 2, as myr Camille 'sy straih hellveeish *[[Emily in Paris]]* liorish Netflix.

## Beashnys
Va Razat ruggit ayns Saint-Jean, Haute-Garonne. Haink e scoill ec kione ec Lycée Saint-Sernin ayns Toulouse.

## Imraaghyn

## Kianglaghyn magh
* 
*
Lucas Bravo

She aghteyr as craishteyder Frangagh eh **Lucas Nicolas Bravo** (ruggit er 26 Mayrnt 1988). Ta enney share son e phaart myr yn ard-choagyrey Gabriel 'sy straih hellveeish *[[Emily in Paris]]* (2020–jiu) liorish Neflix. Ta enney mie er chammah son e phaartyn 'sy drama aittys *[[Mrs. Harris Goes to Paris]]* (2022) as ny dramaghyn romansagh *[[Ticket to Paradise (fillym 2022)|Ticket to Paradise]]* (2022) as *[[The Honeymoon (fillym 2022)|The Honeymoon]]* (2022).

## Imraaghyn

## Kianglaghyn magh
Jean-Christophe Bouvet

She aghteyr, stiureyder fillym, as screeudeyr Frangagh eh **Jean-Christophe Bouvet** (ruggit er 24 Mayrnt 1947).

## Kianglaghyn magh

*
Mijanou Bardot

She ben-aghteyr as screeudeyr Frangagh ee **Marie-Jeanne Bardot** (ruggit er 5 Boaldyn 1938), ta enmyssit **Mijanou Bardot** dy keirdey. Chloie ee 'sy fillym *[[Sex Kittens Go to College]]* (1960) marish Mamie van Doren as Tuesday Weld.

T'ee poosit rish Patrick Bauchau as ta un 'neen oc, Camille. T'ee beaghey ayns Los Angeles. T'ee ny shuyr s'aa lesh Brigitte Bardot.

## Rolley filmyn
* 1956 – *[[Women's Club (fillym 1956)|Women's Club]]*
* 1957 – *[[Until the Last One]]* 
* 1958 – *C'est la faute d'Adam* (*[[It's All Adam's Fault]]*)
* 1958 – *[[Il pirata dello sparviero nero]]* (*The Pirate of the "Black Hawk"*)
* 1958 – *Pecados Pagos com Sangue* (*Sins Paid with Blood*)
* 1958 – *[[A Bullet in the Gun Barrel]]*
* 1959 – *[[Ramuntcho (fillym 1959)|Ramuntcho]]*
* 1960 – *[[Sex Kittens Go to College]]*
* 1967 – *[[La Collectionneuse]]* (*The Collector*)
* 1968 – *Después del diluvio* (*After the Flood*)

## Imraaghyn
Olga Bołądź

She ben-aghteyr Polynnagh ee **Olga Maria Bołądź** (ruggit er 29 Toshiaght Arree 1984). T'ee er ny chloie ayns ny smoo na treead filmyn voish y vlein 2006, goaill stiagh *[[The Courageous Heart of Irena Sendler]]* (2009) as *[[Dziewczyna z szafy]]* (2013).

## Imraaghyn

## Kianglaghyn magh
*
Aimee Teegarden

She ben-aghteyr, craishteyder, as gienteyder Americaanagh ee **Aimee Teegarden** (ruggit er 10 Jerrey Fouyir 1989). Ta enney urree son e paart myr Julie Taylor 'sy drama *[[Friday Night Lights (straih hellveeish)|Friday Night Lights]]* (2006–2011) liorish NBC. Ayns 2014, chloie Teegarden Emery Whitehill 'sy drama romansagh far-skeealaght heanse giare-heiltagh *[[Star-Crossed (straih hellveeish)|Star-Crossed]]* liorish The CW

## Kianglaghyn magh

*
*
Caitríona Perry

She earisher as çhebbeyder naight Yernagh ee **Caitríona Perry** (ruggit er 15 Jerrey Fouyir 1980). Haink enney mie urree son yn obbyr ren ee marish Raidió Teilifís Éireann (RTÉ), scaalheaneyder çhellveeish as radio ashoonagh Nerin, raad v'ee ny çhebbeyder naight er *[[RTÉ News: Six One|Six One News]]* voish Jerrey Geuree 2018. Roish shen, she naighteyr v'ee as she ish va naighteyr RTÉ ayns Washington voish Toshiaght Arree 2013 derrey Mee ny Nollick 2017.

## Imraaghyn
Francisco Villar García-Moreno

She politickeyr Spaainagh lesh Partee yn Phobble () va **Francisco José Villar Garcia-Moreno** (25 Toshiaght Arree 1948 – 26 Jerrey Fouyir 2011).

## Beashnys
Ga dy row eh ruggit ayns Madrid, cheau eh yn chooid smoo jeh'n choorse bea echey 'sy Ghaleesh. Chossyn eh keim 'sy lheeys as 'sy laue-lheeys voish Ollooscoill Santiago de Compostela.

Va'n coorse politickagh echey kianglt rish coorse Mariano Rajoy. Ayns 1990, v'eh pointit myr Ynnydagh Queiggagh Airaght Slaynt Reiltys y Ghaleesh ayns Pontevedra as ayns eddyr 1991 as 1996 dobbyr eh myr Ard-stiureyder Hirveish Slaynt y Ghaleesh. Ayns 1996, lurg barriaght Phartee yn Phobble 'syn ard-reihys, v'eh pointit myr Scrudeyr y Steat cour Stiurey Theayagh ayns Airaght y Stiurey Theayagh va fo stiurey Rajoy. Ayns ny bleeantyn ny yei, v'eh pointit dys ram rheynnyn y Reiltys Meanagh raad va Rajoy stiurey.

Hooar eh baase er 26 Jerrey Fouyir 2011 lurg çhingys liauyr.

## Aundyryn
* Boyn Airhey yn Toilçhinys Spoyrtoil (2002).

## Kianglaghyn magh
* Recortys ayns Çhionnal ny h-Ynnydee
* Skeeal 'syn earishlioar ''World'' er 23 Jerrey Geuree 1999
Jules Dumont d'Urville

She ronseyder as offishear lhuingyssagh Frangagh va **Jules Sébastien César Dumont d'Urville** (23 Boaldyn 1790 – 8 Boaldyn 1842). Ta enney mie er kyndagh rish e varrinyssyn ronsaghey magh jiass as sheear y Cheayn Sheealtagh, yn Austrail, y Teelynn Noa, as yn Antarctagh. Myr lus-oayllee as kaartgraafee hug eh e ennym dys famleeyn, rassanyn, as lossreeyn eigsoylagh chammah as rish buill lheid as Ellan d'Urville 'sy Teelynn Noa.
Ammyr Suez

Ta **Ammyr Suez** (, *Qanāt el Sewes*) çheet er bollagh ushtey er ardjid ny marrey 'syn Egypt ta kiangley yn Veanvooir rish y Vooir Ruy trooid Quing Hallooin Suez as ta scarrey yn Affrick voish yn Aishey. She ammyr 193.30 km (120.11 mi) er lhiurid ta feer scanshoil myr bollagh traght eddyr yn Oarpey as yn Aishey t'ayn. Ta'n ammyr goaill toshiaght 'sy twoaie ayns Port Said as t'ee goaill jerrey 'sy jiass ayns Port Suez.

## Kianglaghyn magh

* Eaghtyrys Ammyr Suez
* Ammyr Suez er OpenStreetMap
Caggey ny Shey Laaghyn

She caggey eddyr Israel as cochiangley jeh steatyn Arabagh (yn Egypt, y Teer, as y Jordaan er y chooid smoo) eddyr y 5oo as y 10oo laa dy Vean Souree 1967 va **Caggey ny Shey Laaghyn** (, *Milḥemet Šešet HaYamim*; , *an-Naksah* "Y Goll Ergooyl" ny حرب 1967 *Ḥarb 1967* "Caggey yn Vlein 1967") ny **Caggey Vean Souree**, ta enmyssit **Caggey Arabagh-Israelagh, 1967** ny yn **Trass Caggey Arabagh-Israelagh**.

## Kianglaghyn magh
1874

## Taghyrtyn
* 1 Jerrey Geuree &ndash; Ghow Caayr York Noa the Bronx stiagh.
* *Date gyn fys* &ndash; Va ny clubyn bluckan coshey heese bunnit 'sy Vretyn Vooar:
** Aston Villa F.C.
** Bolton Wanderers F.C. (myr Christ Church F.C.)
** Greenock Morton F.C.
** Heart of Midlothian F.C. (ayns Doon Edin)

## Ruggyryn
* 4 Jerrey Geuree &ndash; Josef Suk, cummeyder as biol-chloieder Sheckagh (b. 1935)
* 21 Jerrey Geuree &ndash; Frederick M. Smith, toshiagh crauee as ughtar Americaanagh (b. 1946)
* 9 Toshiaght Arree &ndash; Amy Lowell, feelee Americaanagh (b. 1925)
* 15 Toshiaght Arree &ndash; Y Reejerey Ernest Shackleton, ronseyder Yernagh (b. 1922)
* 24 Mayrnt &ndash; Luigi Einaudi, 2h Eaghtyrane yn Iddaal (b. 1961)
* 25 Averil &ndash; Guglielmo Marconi, ynlaghtyer Iddaalagh, fowder Aundyr Nobel 'sy Fishig (b. 1937)
* 9 Boaldyn &ndash; Howard Carter, shenndaalee Goaldagh (b. 1939)
* 10 Luanistyn &ndash; Herbert Hoover, 31d Eaghtyrane ny Steatyn Unnaneysit (d. 1964)
* 27 Luanistyn &ndash; Carl Bosch, kemmigagh Germaanagh, lauryssagh Aundyr Nobel 'sy Chemmig (b. 1940)
* 22 Sauin &ndash; Elizabeth Patterson Americaanagh, ben-aghteyr (b. 1966)
* 27 Sauin &ndash; Chaim Weizmann, 1d Eaghtyrane Israel (b. 1952)
* 30 Sauin &ndash; Winston Churchill, Ard-vinishter y Reeriaght Unnaneysit, fowder Aundyr Nobel 'sy Lettyraght (b. 1965)
* 22 Nollick &ndash; Franz Schmidt, cummeyder Austeyragh (b. 1939)

## Baaseyn
* 14 Jerrey Geuree &ndash; Johann Philipp Reis, sheanseyr as ynlaghteyr Germaanagh (r. 1834)
* 8 Toshiaght Arree &ndash; David Friedrich Strauss, jeeoilagh Germaanagh (r. 1808)
* 8 Mayrnt &ndash; Millard Fillmore, 13oo Eaghtyrane ny Steatyn Unnaneysit (r. 1800)
* 10 Mayrnt &ndash; Moritz von Jacobi, jeshaghteyr as fishigagh Germaanagh (r. 1801)
* 21 Mean Souree &ndash; Anders Jonas Ångström, fishigagh Soolynnagh (r. 1814)
* 22 Nollick &ndash; Johann Peter Pixis, pianneyder as cummeyder Germaanagh (b. 1788)

## Imraaghyn
1764

## Taghyrtyn
* 1 Nollick &ndash; Çhennid Darbar Sahib: Ren 30 Sikhee coadey boayl casherick y Çhiamble Airhey noi 30,000 Afghanee.

## Ruggyryn
* 11 Toshiaght Arree &ndash; Joseph Chénier, feelee Frangagh (b. 1811)
* 9 Jerrey Souree &ndash; Ann Radcliffe, noaskeealagh Gothagh Sostynagh (b. 1823)
* 25 Mean Fouyir &ndash; Fletcher Christian, shiaulteyr as talleyder Sostynagh jeh sluight Manninagh (b. 1793)

## Baaseyn
* 30 Mayrnt &ndash; Pietro Locatelli, cummeyder Iddaalagh (r. 1695)
* 20 Sauin &ndash; Christian Goldbach, maddaghteyr Prooshagh (r. 1690)
1501

## Taghyrtyn
* 27 Jerrey Souree &ndash; Va Nicolaus Copernicus pointit dy formoil myr canoan Voir-agglish Frauenberg.

## Ruggyryn
* 17 Jerrey Geuree &ndash; Leonhart Fuchs, fishigagh as lus-oayllee Germaanagh (b. 1566)
* 2 Nollick &ndash; Benrein Munjeong, benrein Choreeagh (b. 1565)

## Baaseyn
* 26 Mean Fouyir &ndash; Džore Držić, feelee as screeudeyr cloie Croitagh (r. 1461)
1566

## Taghyrtyn
* *Date gyn fys*
** Eddyr 19 Jerrey Souree 1566 as 7 Jerrey Souree 1567 &ndash; Va'n chied droghad tessen yn awin Neretva ayns Mostar (ayns Bosnia as Herzegovina noa-emshiragh) troggit liorish yn Impiraght Ottomanagh. Haink er y droghad, jeant as marmyr bane, dy ve enmyssit *[[Stari Most]]* ("Shenn Droghad").

## Ruggyryn
* 15 Jerrey Geuree &ndash; Philipp Uffenbach, ellyneyr Germaanagh (b. 1636)
* 19 Mean Souree &ndash; Ree Jamys VI ny h-Albey/Jamys I Hostyn as Nerin (b. 1625)

## Baaseyn
* 10 Boaldyn &ndash; Leonhart Fuchs, fishigagh as lus-oayllee Germaanagh (r. 1501)
* 2 Jerrey Souree &ndash; Nostradamus, rollageydagh Frangagh (r. 1503)
* 22 Mean Souree &ndash; Johannes Agricola, aa-chummeyder Protestoonagh Germaanagh (r. 1494)
1534

## Taghyrtyn
* 10 Boaldyn &ndash; Ren Jacques Cartier ronsaghey er Thalloo yn Eeast as eh shirrey Bollagh y Neear Hwoaie.

## Ruggyryn
* 18 Jerrey Fouyir &ndash; Jean Passerat, screeudeyr Frangagh (b. 1602)
* *Date gyn fys*
** Lodovico Agostini, cummeyder Iddaalagh (b. 1590)

## Baaseyn
* 14 Mean Souree &ndash; Chaitanya Mahaprabhu, oayllyssagh Bengaalagh (r. 1486)
Fernanda Brandão

She arraneyder as daunseyr Brasseelagh ta bunnit ayns München, y Ghermaan, ee **Fernanda Brandão Gonçalves da Silva** (ruggit er 3 Boaldyn 1983). Haink ard-ghoo r'ee fo'n ennym ardan **Laava** eck tra v'ee cloie marish y trooraght pop-chiaull Ladjynagh , Hot Banditoz.

## Kianglaghyn magh
*
Giacomo Vighi

She peinteyr Iddaalagh va **Giacomo Vighi** (mysh 1510–1570). Ren eh blaaghey ayns cooyrt Reeraghtys Savoia myr peinteyr cochaslyssyn.

## Beashnys
S'liklee dy row Vighi ruggit ayns Argenta, faggys da Ferrara. T'eh raait dy ren eh peintal *loggetta* ayns toor Santa Caterina ayns Castello di Ferrara, soilshaghey magh prinseyn as ben-phrinseyn Reeraghtys Este. Ayns Torino, haink er dy ve ny pheinteyr cochaslyssyn oikoil lesh y lught-thie reeoil. Ren eh jurnaaghey dys y Rank, y Spaainey, Bohemia, as Sachsen fo'n churrym shen. Chammah's shen, v'eh commishoonit liorish Emmanuel Philibert, Diuc Savoia, myr kionneyder obbraghyn ellynagh ry hoi Plaaseyn Savoia. Ta daa jeh ny cochaslyssyn lesh, Emmanuel Philibert as Carlo Emanuele I, foast ayns Galleria Sabauda.

## Imraaghyn
Édith Cresson

She aa-pholitickeyr Frangagh voish y Phartee Soshiallagh ee **Édith Cresson** (née **Campion**; ruggit er 27 Jerrey Geuree 1934). She Ard-vinishter y Rank v'ee eddyr 1991 as 1992, y chied ven 'sy churrym shen as yn ynrican ben 'sy churrym shen derrey pointeil Élisabeth Borne ayns 2022. Haink jerrey lesh e coorse politickagh ayns scammylt kyndagh rish cassidyn sollaghey-laue tra v'ee ny Barrantagh Oarpagh son Ronsaghey, Sheanse as Çhaghnoaylleeaght.
Maria Gaetana Agnesi

She maddaghteyr, fallsoonagh, jeeoilagh, as deincharrey Iddaalagh va **Maria Gaetana Agnesi** (). She ish va'n chied ven laue-lioar maddaght y screeu as y chied ven ve pointit myr olloo maddaght ec ollooscoill ennagh.

Ta treisht currit j'ee er-yn-oyr dy nee ish ren screeu y chied lioar ren resooney magh calcalys anchaslyssagh chammah's calcalys earrooagh as v'ee ny oltey jeh'n olloo-rheynn ayns Ollooscoill Bologna, ga nagh ren ee shirveishaghey.

Chur ee yn kiare jeihaght jerrinagh jeh'n vea eck da studeyryssyn er y jeeoilys (yn ayr-oaylleeaght er lheh) as da'n obbyr ghiastyllagh tendeil er ny boghtyn. She Catoleagh irrinagh v'ee as ren ee screeu dy liooar er y vestey eddyr e lorgey toiggaltagh as y tursmooinaght oaylyssagh, dy mooar 'sy traaght eck *Il cielo mistico* ("Y Niau Oaylyssagh"). Ren ee cur shilley er sursmooinaght resoonagh Yee myr dooie padjer as sursmooinaght vea, vaaish, as irree seose reesht Yeesey Chreest.

Va Maria Teresa Agnesi Pinottini, cruitçhchoardeyr as cummeyder, ny shuyr lhee.

## Jeeagh er neesht
* Elena Cornaro Piscopia
* Cristina Roccati

## Imraaghyn
Edith Grace White

She baagh-oayllee Americaanagh va **Edith Grace White** (16 Boaldyn 1890 – 1 Nollick 1975). Va enney urree er son e studeyryssyn er *[[elasmobranchii]]* (sharkee as scarragyn). She olloo er y vea-oaylleeaght v'ee ec Colleish Wilson, as coheshaghtagh ronsee ec Thie Tashtee Americaanagh y Tushtey Najoor ayns Caayr York Noa.
Jocelyn Rae

She aa-leddogeyr keirdey Goaldagh ee **Jocelyn Rae** (ruggit er 20 Toshiaght Arree 1991).

Ren Rae roshtyn mullagh e coorse ec earroo 67 myr va rhenkit ec y Women's Tennis Association (WTA) er 22 Toshiaght Arree 2016. Harrish e coorse, chossyn ee un enmys ayns ny singylyn as 23 enmyssyn ayns ny dooblaghyn er yn ITF Women's Circuit.

Goll liorish Colin Fleming, chossyn ee yn boyn airhey ayns ny dooblaghyn mestit ec Cloiaghyn y Cho-unnaneys, 2010, ayns Delhi er son ny h-Albey. V'ee ynsit liorish yn aa-leddogeyr keirdey Albinagh, Karen Paterson. 

## Imraaghyn

## Kianglaghyn magh

*
Willem Barentsz

She lhuingysseyr, kaartgrafee, as ronseyder Ollanagh er yn Arctagh va **Willem Barentsz** (c. 1550 – 20 Mean Souree 1597), ny **William Barents** ny **Barentz** myr t'ad cur er keayrtyn chammah.

Hie Barentsz er tree marrinyssyn dys y twoaie foddey shirrey bollagh hiar hwoaie. Hie cha foddey as Novaya Zemlya as Mooir Kara er e chied daa varrinys, agh v'eh cassit er ash kyndagh rish y rio. Car y trass marrinys, ren y skimmee feddyn magh Spitsbergen as Ellan ny Maghouinyn, agh haink orroo dy ve treigit er Novaya Zemlya feie begnagh un vlein. Hooar Barentsz baase er y varrinys er ash ayns 1597.

Shimmey boayl ta enmyssit ass jiu, goaill stiagh Mooir Barents.

## Kianglaghyn magh
Matthias Steinmetz

She rollageyder as fishigagh rollageagh Germaanagh eh **Matthias Steinmetz** (ruggit er 8 Mayrnt 1966 ayns Saarbrücken). She stiureyder yn Astrophysical Institute Potsdam (AIP) eh as t'eh ny olloo ayns Ollooscoill Potsdam.

She sur-oayllee eh Steinmetz ayns ardjyn y tuinney-oaylleeaght, crooaght as aase co-rollageyssyn, as fishig rollageagh cho-earrooagh. Ta B.S. ayns Maddaght as Fishig voish Ollooscoill Saarland (1988) as M.S. ayns Fishig voish Ollooscoill Çhaghnoaylleeaght München (1991) ec Steinmetz. Hooar eh e Ph.D. ayns Fishig ayns 1993 ec y Max Planck Institute for Astrophysics ayns Garching. Va Boyn Otto Hahn voish y Max Planck Society bronnit er bentyn rish e chione argane "Bentyn rish crooaght as aase co-rollageyssyn". She sheshey eear-ollooagh v'eh ec y Max Planck Institute for Astrophysics ec Rheynn y Rollageydys ayns Ollooscoill California, Berkeley. Ayns 1996 hie eh stiagh 'syn olloo-rheynn ec Reayrtlann Steward ec Ollooscoill Arizona ayns Tucson. Voish y vlein 2002 t'eh er ny ve ny stiureyder er yn Astrophysical Institute Potsdam (AIP) as ny olloo ec Ollooscoill Potsdam. Chammah's shen, t'eh ny olloo lhiantit ec Reayrtlann Steward.

## Aundyryn
* Boyn Otto Hahn voish y Max Planck Society (1993) 
* Aundyr Sloan Fellowship (1998)
* Aundyr Packard Fellowship (1998)

## Imraaghyn

## Kianglaghyn magh
*Beashnys as soilshaghyn magh
William Lee Scott

She aghteyr Americaanagh eh **William Lee Scott** (ruggit er 6 Jerrey Souree 1973). Ta enney share er son e phaart myr y scollag ard-scoill Stanley "Bullethead" Kuznocki er y sitcom *[[The Steve Harvey Show]]* liorish WB. Chammah's shen, chloie eh ayns ny filmyn *[[Gone in 60 Seconds (fillym 2000)|Gone in 60 Seconds]]*, *[[Pearl Harbor (fillym)|Pearl Harbor]]*, *[[October Sky]]* as *[[The Butterfly Effect]]*.

## Imraaghyn

## Kianglaghyn magh
*
Alina Tsviliy

She shooilleyder ratçhal Ookraanagh ee **Alina Tsviliy** (; ruggit er 18 Mean Fouyir 1994).

## Coorse
Ayns 2018 chossyn ee boyn argid ec Feniaghtys Roortaghys yn Oarpey as chur ee sheese recortys ashoonagh noa ayn. Ansherbee, va bac currit urree ny s'anmey voish 2 Luanistyn 2018 derrey 3 Boaldyn 2021.

Ren ee studeyryssyn ec Ollooscoill Saase Ynsee yn Steat ayns Pereiaslav.

## Imraaghyn
Tataree Chrimeeagh

Ta ny **Tataree Chrimeeagh** ny **Tataree yn Chrimeea** ( ny ) ny **Crimee** ( ny ) nyn bossan kynneeagh Turkagh as nyn ashoon ta dooghyssagh da'n Chrimeea. Haghyr crooaght as kynney-ghiennaghtyn ny Tataree Chrimeeagh eddyr y 13oo as y 17oo eash, tra ren ny Cumanee, va feddynit 'sy Chrimeea 'sy 10oo eash, unnaneysey rish kynneeyn elley va baghey 'sy Chrimeea voish ny shen earishyn as hie magh er nyn Dataraghey, goaill stiagh Greagee, Iddaalee, Armeainee, Gothee, Sarmaatee, as kynneeyn elley.

Va ny Tataree Chrimeeagh nyn dromlagh 'sy Chrimeea voish y chynney-ghiennaghtyn oc derrey yn 19oo eash veanagh, as nyn bossan kynneeagh smoo derrey jerrey yn 19oo eash. Ren y Roosh eiyrtys ny Tataree Chrimeeagh y ghlenney trooid raghlid ishigoil, aggleydys, aahoiaghey eginit, as cummaghyn leghoil y gheyre-chooishaght eddyr 1783 as 1900. Eddyr goaill stiagh y Chrimeea ayns 1783 as 1800, darree eddyr 100,000 as 300,000 Tataree Chrimeeagh magh ass y çheer. Ansherbee, cha row meeryn cultooragh ny Tataree Chrimeeagh slane scryssit (fo reeraghtys Romanov er y chooid sloo; ansherbee, fo reirey ny Soveidjee, va ny Tataree Chrimeeagh ceaut magh ass lieh-innys y Chrimeea). Begnagh jeeragh lurg ren yn Unnaneys Soveidjagh aa-ghoaill y Chrimeea voish ny forsaghyn Essylagh ayns Boaldyn 1944, ren Bing Choadee yn Steat oardaghey dagh Tataragh Crimeeagh voish y Chrimeea ayns eebyrtys, goaill stiagh lughtyn thie jeusyn ren shirveishey 'syn Armee Hoveidjagh. Va ny h-eebyrtee ymmyrkit ayns traenyn as coopyn dys yn Aishey Veanagh, as yn Oosbeckistaan er lheh. Va eddyr 18% as 46% jeh ny Tataree Chrimeeagh caillt kyndagh rish ny h-eebyrtyssyn. Goaill toshiaght ayns 1967, va kuse veg jeu lhiggit goll er ash as ayns 1989 ren Ard-hoveid yn Unnaneys Soveidjagh deyrey glenney ny Tataree Chrimeeagh voish y çheer ghooie oc myr red neu-dooinidagh as neu-leighoil, agh cha row kiartys çhyndaaee currit daue agh ayns 1989.

Ta'n Unnaneys Oarpagh as possanyn bun-dooghyssagh eddyr-ashoonagh cur enney oikoil orroo myr kynney bun-dooghyssagh as chur yn Ookraan staydys bun-dooghyssagh oikoil orroo ayns 2014. Ta'n lught reill Rooshagh roie coontey ad myr "mynlagh ashoonagh", agh cha nel ad cur enney orroo myr kynney bun-dooghyssagh, as t'ad foast jiooldey ny nee ny Tataree Chrimeeagh kynney ennymagh y Chrimeeagh, ga dy ren yn UPSS coontey ad myr bun-dooghyssee roish my row ad ceaut magh 'syn eebyrtys as myr row Pobblaght Hoveidjagh Hoshiallagh Hene-reiltagh y Chrimeea (PHHH y Chrimeea) scryssit. Jiu, she 15% jeh pobble yn Chrimeea ad ny Tataree Chrimeeagh. Ta eebyrtys ny Tataree Chrimeeagh foast ayn 'sy Turkee as 'syn Oosbeckistaan.

## Imraaghyn
Yn Norman

Ta'n **Norman** (; ) ny ard as ny cooid jeh'n Rank. T'ee soit er kione çheerey ayns sheear hwoaie yn Rank, lesh Mooir yn Eeaght da'n twoaie.
Sunderland A.F.C.

She club bluckan coshey Sostynagh eh **Sunderland A.F.C.**. Ta'n club cloie 'syn EFL Championship. Va'n club bunnit 'sy vlein 1879 liorish James Allan. Ec y traa t'ayn, she Tony Mowbray y reireyder. Ta'n club ceau coamrey jiarg as bane ayns rimmeigyn as cuttee ghooey son y chooid smoo, agh cheau ad coamrey slane gorrym eddyr ny bleeantyn 1880 as 1884.

## Imraaghyn

## Kianglaghyn magh

* 
* Stadyssaght Sunderland AFC
Halle Bailey

She arraneyder, screeudeyr arrane, as ben-aghteyr Americaanagh ee **Halle Lynn Bailey** (ruggit er 27 Mayrnt 2000). Ta enney mie urree myr un phaart jeh'n phiyr kiaullee Chloe x Halle marish e shuyr Chlöe Bailey. T'ad er ny skeaylley magh ny h-albymyn *[[The Kids Are Alright (albym)|The Kids Are Alright]]* (2018) as *[[Ungodly Hour]]* (2020), as ta queig enmyssyn da Aundyryn Grammy cosnit oc.

Myr ben-aghteyr, chloie Bailey paart co-hasooagh 'sy sitcom çhellveeish *[[Grown-ish]]* (2018–2022). Ayns 2023, chloie ee e chied ard-phaart myr Ariel 'sy fillym fansee kiaullee *[[The Little Mermaid (fillym 2023)|The Little Mermaid]]* liorish Disney.

## Kianglaghyn magh

*
*
Félix Cottrau

She peinteyr Frangagh va **Félix Cottrau** (1799–1852). Er y chooid smoo, pheintal eh reayrtyn çheerey, cochaslyssyn, as cooishyn scriptyragh as fillosheragh.
Kione steat

Ta **kione steat** (ny **toshiagh steat**) çheet er y pheiagh theayagh ta cochorpaghey steat 'syn unnaneys as leighoilys echey. Croghey er cummey reiltys y steat as scarrey ny pooaraghyn ayn, foddee yn kione steat ve ny yalloo toshee ny ny chione reiltys as, foddee, ny smoo dy co-cheimnagh (lheid as eaghtyrane ny Steatyn Unnaneysit raad she unnane yn eaghtyrane as ard-anneyder Orsaghyn Armit ny Steatyn Unnaneysit).

## Imraaghyn

## Kianglaghyn magh
Georg Nagel

**Georg Nagel** (ruggit er 24 Luanistyn 1953 ayns Weingarten, y Ghermaan), she bea-ishigagh Germaanagh as olloo ayns Rheynn y Neayr-yshoaylleeaght ec Ollooscoill Würzburg t'eh. Ta'n ronsaghey echey jeeraghey er glackeyderyn sollysh mynvioaghagh as er lhiassaghey greieyn reayrt-ghienaghtagh.

## Kianglaghyn magh
* Forschungsgruppe Prof. Dr. Georg Nagel  bei der Universität Würzburg (uni-wuerzburg.de)
Slyst Pecherskyi

She slyst valjagh ayns Kyiv, preeu-valley yn Ookraan, ee **Slyst Pecherskyi** (). T'ee ny lhie 'sy naboonys shendeeagh ennymagh as t'ee goaill stiagh ardjyn shendeeagh elley chammah. Ta naboonys **Pechersk** (, *Pechers'k*) soit er ny cruink ta sheeyney ry-cheilley rish broogh jesh y Dnieper. Dy mennick, t'ad mestey yn daa jeu rish y cheilley. Ta Slyst Pecherskyi coontit dy mennick myr cree irrinagh yn Ookraan.

## Kianglaghyn magh

* pechersk.kyivcity.gov.ua – Ynnyd-eggey Reagheydys Slyst Pecherskyi
* Печерськ ayns ''Wiki-Encyclopedia Kiev''
* pechersk.org – Ynnyd-eggey Slyst Pecherskyi